open-index/open-wikipedia-markdown huggingface dataset:
Park Moyzesova

**Park Moyzesova** je mestský park nachádzajúci sa v mestskej časti Staré Mesto a je súčasťou ochranného pásma Mestskej pamiatkovej rezervácie Košice. Svoju dispozíciu v podobe aleje od vzniku v 19. storočí má zachovanú do dnes. Tiahne sa pozdĺž celej ulice Moyzesova. Na južnom cípe park začína pri ulici Štúrova pri Dome Umenia, pokračuje popri Podnikovohospodárskej fakulte EUBA, Gymnáziu Šrobárovej, areáli UPJŠ, Hlavnej pošte, Malinovského kasárňach a končí na ulici Československej armády pri Angels Aréne a Radnici Starého Mesta.

## Charakteristika
Park na Moyzesovej meria na dĺžku takmer presne jeden kilometer. Takto bol park vymeraný podľa vzoru budapeštianskych bulvárov. Najprv mal pomenovanie *Promenáda* a od roku 1892 niesol názov *Rákócziho okružná*. Spočiatku tu boli vysadené topole, neskôr bola uskutočnená ešte jedna úprava v roku 1910.

Súčasnú podobu dostal park v roku 2013, keď sa Košice stali európskym hlavným mestom kultúry. Park dostal nové a silnejšie osvetlenie, ktoré parku zvýšili bezpečnosť. Pribudol aj štvornásobný počet lavičiek na sedenie a odpadkové koše na recyklovanie. Je to prvý park s vodiacimi líniami na chodníku pre slepcov a je kompletne bezbariérový. Rekonštrukciou pribudol kilometer kvalitného cyklochodníka, ktorý slúži aj inline korčuliarom a vozičkárom.

Okrem cyklochodníka parkom spolu vedú aj dva chodníky, jeden má povrch pokrytý drobným štrkom a druhý zasa hladkým asfaltom. Po celej dĺžke parku je vysadený kilometrový pás kríkov, ktorý slúži na zamedzenie viditeľnosti áut z priľahlej ulice. Pri vstupe do areálu Univerzity Pavla Jozefa Šafárika je lavičiek najviac a pribudla tam aj decentná fontána. Park na Moyzesovej za socializmu slúžil aj na propagandistické nástenky, no od roku 2013 už slúži umeniu. Nájdeme tu aj *Kľúčovú sochu* od českého sochára Jiřího Davida, ktorá bola inštalovaná práve v roku, keď Košice mali titul Európske hlavné mesto kultúry. V parku ju osadená aj honosná socha Štefana Moyzesa, po ktorom je ulica aj park pomenovaný.

## Galéria

Park Moyzesova.jpg|Pohľad na park zo Štúrovej ulice
Park Moyzesova KE – busta Moyzesa.jpg|Busta Štefana Moyzesa
Busta Moyzesa KE – detail.jpg|Detail busty


## Referencie

## Iné projekty

Kategória:Parky v Košiciach
Kategória:Košice - Staré Mesto
Habera

**Habera** môže byť:
*pôvodný názov Ovsišťa v Bratislave, pozri Ovsište
*priezvisko,  napr.:
**Pavol Habera
Veľvyslanectvo Poľskej republiky v Bratislave

[náhľad|Budova veľvyslanectva na [Paulínyho ulica (Bratislava)|ul. Paulínyho 7 v Bratislave]]
[náhľad|[Gunduličova ulica|Ul. Gunduličova 12 – sídlo v rokoch 1925 až 1938]]
**Veľvyslanectvo Poľskej republiky v Bratislave** (poľ. *Ambasada Rzeczypospolitej Polskiej w Bratysławie*) je zastupiteľský úrad Poľska so sídlom na ul. Paulínyho 7 v Bratislave na Slovensku.

## História
Prvým zastupiteľským úradom Poľska v Bratislave bol konzulát otvorený v 1925, od 1938 generálny konzulát. V roku 1939 bol v Bratislave akreditovaný chargé d’affaires.

Po februárovom prevrate, v 1947, generálny konzulát bol znovuotvorený. Už po vzniku samostatnej Slovenskej republiky došlo v 1993 k premene konzulátu na veľvyslanectvo. Veľvyslanectvo spadá pod poľské Ministerstvo zahraničných vecí.

Prvým sídlom úrad bolo ul. Gunduličova 12. Od 1938 ul. Palisady 27. Od 2012 ul. Hummelova 4, a od 2 novembera 2015 súčasná adresa.

## Štruktúra

* Diplomatický zbor – Politicko-ekonomické oddelenie (poľ. Wydział Polityczno-Ekonomiczny)
* Konzulárne oddelenie (poľ. Wydział Konsularny)
* Administratívno-finančné oddelenie (poľ. Referat Administracyjno-Finansowy)
* Atašát obrany (poľ. Ataszat Wojskowy)
* Poľský inštitút (poľ. Instytut Polski), nám. SNP 27

## Veľvyslanci a vedúci

* 1925–1927 – dr Adam Roman Staniewicz, konzul
* 1927–1928 – dr Zygmunt Merdinger, konzul
* 1928–1932 – Zdzisław Marski, konzul
* 1932–1939 – Wacław Łaciński, konzul

* 14 marca 1939 – 2 września 1939 – Mieczysław Chałupczyński, *chargé d’affaires*

* 1971–1973 – Bolesław Bendek, generální konzul
* 1977–1980 – Marian Miśkiewicz, generální konzul

* 1991–1992 – Jerzy Korolec, generální konzul
* 1993–1996 – Jerzy Korolec, veľvyslanec
* 16. apríl 1996 – 18 júl 2003 – Jan Komornicki, veľvyslanec
* 18 júl 2003 – 1 júl 2007 – Zenon Kosiniak-Kamysz, veľvyslanec
* 1 júl 2007 – 25 august 2008 – Bogdan Wrzochalski, *[[chargé d’affaires]] a.i.*
* august 2008 – 11 január 2009 – Andrzej Krawczyk, *chargé d’affaires a.i.*
* 12 január 2009 – 14 december 2012 – dr Andrzej Krawczyk, veľvyslanec
* december 2012 – január 2013 – Małgorzata Wierzbicka, *chargé d’affaires a.i.*
* 29 január 2013 – apríl 2015 – Tomasz Chłoń, veľvyslanec
* apríl 2015 – november 2015 – Piotr Samerek, *chargé d’affaires a.i.*
* november 2015 – 2018 – Leszek Soczewica, veľvyslanec
* 20 augusta 2018 – august 2023 – dr Krzysztof Strzałka, veľvyslanec
* 2023 – 2024 – Maciej Ruczaj, veľvyslanec
* od 2024 – Piotr Samerek, *chargé d’affaires a.i.*

## Pozri aj

* Poľský inštitút v Bratislave
* Poľsko-Slovenská obchodná a priemyselná komora
* Veľvyslanectvo Slovenskej republiky vo Varšave
* Konzulát Polské republiky v Košicích (1922–1931)
* Konzulát Polské republiky v Užhorodu (1922–1931)
* Konzulát Polské republiky v Chustu (1938–1939)

## Referencie

* 

## Iné projekty

## Externé odkazy
* Oficiálny web

Kategória:Veľvyslanectvá Poľska
Poľsko
Kategória:Poľsko-slovenské vzťahy
Slido

náhľad|Sli.do logo

**Slido** (štylizované ako **sli.do**) je slovenská technologická spoločnosť. Bola založená v roku 2012 so sídlom v Bratislave a ďalšími kanceláriami v Londýne, New York City, San Franciscu či Sydney, s celkovo viac než 130 zamestnancami. Jej produktom je interaktívna webová platforma, zameraná na publikum počas rôznych stretnutí či konferencií. Účastníci sa môžu zapojiť do ankiet, pýtať sa otázky či ponúkať nápady cez telefón, ktoré sa následne zobrazujú pre celé stretnutie. Ich platforma bola používaná aj technologickými gigantmi ako napríklad Netflix, Adobe či Airbnb. K prelomu rokov 2018 a 2019 bolo Slido použité na viac než 244 000 udalostiach vo vyše 100 krajinách. V decembri 2020 bolo Slido zakúpené spoločnosťou Cisco.

## História
Slido bolo založené v roku 2012 Petrom Komorníkom, Františkom Krivdom, Petrom Slivkom a Rastislavom Molnárom. Na trhu začali fungovať od roku 2013, potom ako vyhrali dve start-upové súťaže v Bratislave a vo Viedni. Čo pôvodne začalo ako jedna z vedľajších funkcií aplikácie (pýtanie sa otázok anonymne cez mobil), sa čoskoro stalo jej najdôležitejšou funkciou. V roku 2013 pridali integráciu s platformou na tvorbu prezentácií Prezi a v roku 2014 pridali Slido ako prvú aplikáciu pre moderátorov rôznych udalostí pre Google Glass.

## Referencie

Kategória:Nadnárodné spoločnosti
Kategória:Podniky v Bratislave
Kategória:Organizácie založené v 2012
Matiašovské háje

**Matiašovské háje** sú geomorfologickou časťou Liptovskej kotliny. Zaberajú neveľké územie na sever od Liptovskej Mary, severozápadne od Liptovského Mikuláša.

## Polohopis
Územie sa nachádza v západnej polovici Podtatranskej kotliny, na severnom okraji podcelku Liptovská kotlina. Severný okraj vymedzuje Sivý vrch, geomorfologická časť Tatier, severozápadne susedí Chočské podhorie a južne a východne leží Smrečianska pahorkatina, obe geomorfologické časti Liptovskej kotliny. 

Zo Západných Tatier tečú Matiašovskými hájmi do Liptovskej Mary viaceré vodné toky, z nich najvýznamnejšie sú Suchý potok a Stará voda. Na západnom okraji leží obec Liptovské Matiašovce, na južnom Liptovské Beharovce a na východnom Bobrovček. Západným okrajom vedie Liptovskými Matiašovcami cesta II/584 (Liptovský Mikuláš – Zuberec). 

## Ochrana územia
Veľká časť Matiašovských hájov leží na území ochranného pásma Tatranského národného parku. Vyňaté sú okrajové časti, ktoré sa využívajú na intenzívne poľnohospodárstvo. Maloplošné, osobitne chránené lokality sa v tejto časti Liptovskej kotliny nevyskytujú, na severnom okraji však leží národná prírodná rezervácia Suchá dolina.

## Turizmus
Táto časť Liptovskej kotliny patrí medzi pokojnejšie a menej navštevované oblasti. Turisticky atraktívne je okolie Liptovskej Mary, no prírodne bohaté je najmä územie Tatier. Okrajovou časťou vedie prístupová cesta na Oravu, turistické značené chodníky sa v tejto časti nevyskytujú. 

## Referencie

## Pozri aj
* Liptovská kotlina
* Podtatranská kotlina
* Geomorfologické členenie Slovenska

Kategória:Liptovská kotlina
Kategória:Podtatranská kotlina
Kategória:Pahorkatiny na Slovensku
Kategória:Geomorfologické časti na Slovensku
Eurowings

**Eurowings [[Gesellschaft mit beschränkter Haftung|GmbH]]** je nemecká nízkonákladová letecká spoločnosť so sídlom v Düsseldorfe. Je vlastnená skupinou Lufthansa. Základne má v mestách ako – Berlín, Kolín/Bonn, Düsseldorf, Hamburg, Viedeň, Hannover, Salzburg, Mníchov a Stuttgart. Obsluhuje najmä európske destinácie, no jej diaľkové linky vedú aj do Ázie a Severnej Ameriky. Spoločnosť bola založená 1. februára 1993 a jej prvý let sa konal presne o rok neskôr. *Germanwings* bola prvá európska nízkonákladová letecká spoločnosť v Európe, ktorá začala okrem priamych letov ponúkať aj prípoje (prestupy).

Spoločnosť bola do roku 2014 súčasťou skupiny *Lufthansa Regional*. V tom čase začala spoločnosť pracovať pod menom *Germanwings*. Na jar roku 2015 začala spoločnosť prevádzkovať diaľkové lety s Airbusom A330-200. V roku 2015 začalo aj postupné zlučovanie *Germanwings* so spoločnosťou Eurowings.

## Pôsobenie na Slovensku
### Košice
Spojenie s Düsseldorfom a Mníchovom bolo výsledkom internetového hlasovania súťaže spoločnosti Eurowings v rámci kampane *„Vote and Fly!“*, ciže *„Hlasuj a leť!“*. Do Düsseldorfu sa lietalo štyrikrát týždenne s odletom z Košíc v pondelok, stredu, piatok a nedeľu popoludní lietadlom typu Q400 s kapacitou 76 sedadiel.

Linka do Mníchova je prevádzkovaná dvakrát týždenne, a to v piatok a v nedeľu s odletom z Košíc vo večerných hodinách lietadlom typu Airbus A320 s kapacitou 150 sedadiel.

Z Košíc do Nemecka a späť sa nelieta od apríla do septembra 2019. Spoločnosť Eurowings nečakane zastavila prevádzku týchto liniek a vyradila ich z letného letového poriadku Letiska Košice. No po skončení leta si cestujúci už teraz vedia zakúpiť letenky v zimnom letovom poriadku 2019/2020.
## Flotila
[thumb|Eurowings [Airbus A320|Airbus A320-200]]
[thumb|Eurowings [Airbus A330|Airbus A330-200 prevádzkovaný SunExpress Deutschland]]
[thumb|V minulosti používané [ATR 72#Verzie|ATR 72-500]]
Od mája 2019 flotila Eurowings pozostáva z týchto lietadiel.

## Referencie

* 

## Externé odkazy

Kategória:Letecké spoločnosti Nemecka
Kategória:Podniky založené v 1993
Fortuna liga 2019/2020

**Fortuna liga 2019/2020** bol 27. ročník najvyššej futbalovej súťaže na Slovensku. Titul obhajoval ŠK Slovan Bratislava. Nováčikom bol FK Pohronie.

Víťazom sa stal úspešný obhajca titulu ŠK Slovan Bratislava, ktorý si tak vybojoval aj miestenku v predkolách Ligy majstrov. Miestenku v predkolách Európskej ligy si vybojovali MŠK Žilina, FC DAC 1904 Dunajská Streda a MFK Ružomberok. Baráž o udržanie si zahral FC Nitra s druholigovým FK Dubnica nad Váhom. Po prvom zápase bez gólov sa Nitre podarilo zachrániť, keď doma zdolala Dubnicu 3–0.

## Základná časť

### Tabuľka

### Zápasy

## Nadstavbová časť

### Dopad pandémie koronavírusu na nadstavbovú časť
Z dôvodu pandémie koronavírusu bola nadstavbová časť Fortuna ligy skrátená z 10-kolového formátu na 5 kôl. Zápasy sa odohrali v termínoch od 13. júna do 11. júla. Jediná zmena v tabuľke bola, že tím na poslednom mieste nezostúpil do 2. ligy, ale odohral barážové stretnutie (2 zápasy, doma/vonku) s víťazom 2. ligy. Víťaz baráže hral v budúcej sezóne Fortuna ligu, porazený 2. ligu.

### Skupina o titul
#### Tabuľka

#### Zápasy

#### Baráž o Európsku ligu
##### Semifinále

----

##### Finále

### Skupina o udržanie
#### Tabuľka

#### Zápasy

#### Baráž o udržanie

----

## Štatistiky
### Góly

### Asistencie

### Čisté kontá

### Hetriky

## Sponzori a televízne práva

### Sponzori
Hlavným oficiálnym sponzorom Fortuna ligy počas sezóny 2019/20 bola stávková kancelária FORTUNA. Oficiálnym dodávateľom lôpt na zápasy bola spoločnosť Adidas.

### Televízne práva
Fortuna ligu počas sezóny 2019/20 vysielala verejnoprávna televízia RTVS a televízia od spoločnosti Orange, Orange Šport. Každý jeden zápas bolo zároveň možné zadarmo sledovať aj prostredníctvom internetovej televízie Huste.tv, patriacej pod televíziu JOJ.

## Referencie


## Externé odkazy
* Oficiálna stránka slovenskej Fortuna ligy
* Fortuna liga na Huste.tv

Kategória:Futbal v 2019
Kategória:Futbal v 2020
Kategória:Najvyššia futbalová súťaž na Slovensku
ŠŠK Prešov

**ŠŠK Prešov** (celý názov: *Školský športový klub Prešov*) je slovenský ženský hádzanársky klub z Prešova. Vznikol v roku 2005 ako oddiel hádzanej, ktorý neskôr prešiel niekoľkými názvami. ŠŠK je účastníkom najvyššej domácej súťaže, do ktorej vstúpil v roku 2014 po tom, čo bolo jeho zaradenie do druhej najvyššej slovenskej súťaže odmietnuté ostatnými prvoligovývi klubmi. Svoje zápasy hrá v športovej hale H.A. s kapacitou 1 455 divákov. Najväčší úspech dosiahol v sezóne 2018/19, keď sa stal vicemajstrom krajiny. Klub má okrem seniorského tímu aj dorastenecké, žiacke a prípravkárské oddiely.

## Predchádzajúce názvy klubu
* ŠŠK Hermes Prešov
* ŠŠK SLŠ Prešov
* Bemaco ŠŠK SLŠ Prešov 

## Úspechy
;Najvyššia slovenská súťaž
* 1 x 17px|Striebro2018/19, 
* 2 x 17px|Bronz2016/17, 2017/18

## Sezóny

## Referencie

## Pozri aj
* HK Prešov

## Zdroje
* Oficiálna stránka klubu
* Profil klubu na stránke the-sports.org  

Kategória:Slovenské hádzanárske kluby
Kategória:Šport v Prešove
Kategória:Organizácie založené v 2005
František Kalesný

**František Kalesný** môže byť:
* slovenský spisovateľ, pozri František Kalesný (spisovateľ)
* slovenský architekt, pozri František Kalesný (architekt)

Kalesný, František
Králiček

**Králiček** môže byť:
* malý králik
* starší slovenský názov vtáčieho rodu Regulus, novší názov: králik , pozri pod králikovité
* slovenský názov rodu rastlín Chrysanthellum , pozri králiček (rod rastlín)
* priezvisko, pozri Králiček (priezvisko)

## Zdroje
Vysílač Hády

**Vysílač Hády** alebo  sa nachádza na 424 m vysokom vrchu rovnakého mena. Objekt zabezpečuje distribúciu rozhlasového a televízneho signálu pre mesto Brno a jeho blízke okolie a je využívaný ako dôležitý retranslačný uzol.

## Polohopis
Vrch sa nachádza na južnom výbežku Moravského krasu, nad mestskou časťou Brno-Líšeň, v katastrálnom území obce Kanice. Vrch s vysielačom je vzdialený cca  severovýchodne od centra Brna a je viditeľný z veľkej časti juhomoravskej metropoly.

## História
Projekt železobetónovej veže pre účel šírenia televízneho signálu bol predstavený v roku 1961, samotná výstavba bola realizovaná národným podnikom „Pozemní stavby Brno“ v rokoch 1963-64. Veža s výškou 50 m je vybavená vnútorným schodišťom a bola dokončená a spustená do prevádzky 30. marca 1964, dlhé roky však išlo o vojenský objekt. Vo vrchnej časti je vybavená trojicou prstencových plošín, ktoré sú využívané na diaľkový prenos signálu retranslačnej siete, no i umiestnenie ďalších antén. Nosná konštrukcia antén je upevnená na veži, čím zvyšuje jej výšku na približne 80 metrov. K televíznemu pribudol časom i rozhlasový signál a o niečo neskôr začal vysielač šíriť aj signál digitálnej televízie.

## Vysielanie
V súčasnej dobe (2023) je možné z vysielača prijímať:

### Rozhlas

### Digitálne rozhlasové vysielanie (DAB+)
Multiplex vysiela na frekvencii 12D s výkonom 5 kW, vďaka čomu pokrýva široké okolie s presahom na Slovensko.

### Digitálna televízia (DVB-T/T2)

## Najbližšie vysielače

Najbližšie okolité výkonné vysielače a vzdialenosť k nim:

## Prístup
K veži na vrch Hády vedie  žltá turistická trasa z rázcestia na Veľkej Klajdovke na severnom okraji miestnej časti Brno-Líšeň. Prístup je možný aj po asfaltovej ceste, odbočujúcej z cesty Líšeň – Ochoz.

## Referencie

## Iné projekty

Hády
Kategória:Kanice (okres Brno-venkov)
Who They Are

„**Who They Are**“ je tretia skladba z albumu *[[Beyond Hell / Above Heaven]]* dánskej heavy metalovej skupiny Volbeat. Bola vydaná 10. septembra 2010.

Je to jedna z metalových skladieb skupiny s veľmi temnými textami, ktoré sa ťažko vysvetľujú.

## Text
Táto skladba je o duchoch, ktorí v rýchlosti svetla navštevujú Zem a dávajú ľuďom náznak toho, o čo by sa mali starať, skôr než zničia všetko pred sebou.

## Obsadenie
* Michael Poulsen – hlavné vokály, rytmická gitara
* Thomas Bredahl – sólová gitara
* Anders Kjølholm – basgitara
* Jon Larsen – bicie

## Referencie

Kategória:Piesne skupiny Volbeat
Kategória:Piesne z 2010
Helský polostrov

náhľad|Helský polostrov a Pucká zátoka
náhľad|Helský polostrov

**Helský polostrov** (iné názvy: **Polostrov Hel**, **Helská kosa**, **Hel**; , ) je 35 kilometrov dlhý pieskový polostrov v severnom Poľsku oddeľujúci Puckú zátoku od otvoreného Baltiku. Nachádza sa v Puckom okrese v Pomoranskom vojvodstve.

## Názov
Meno polostrova pochádza pravdepodobne z starého poľského slova „hyl/hel“ znamenajúceho prázdne, vystavené miesto.

## Geografia
Šírka polostrova sa pohybuje od približne 300 m v blízkosti Juraty, cez 100 m v najužšej časti až po 3 km na špičke.

## Dejiny
Prvá zmienka o Helskom polostrove pochádza z dánskeho dokumentu okolo roku 1198.

Pokiaľ ide o mesto, dánske kroniky z roku 1219 rozprávajú o osade s mestskými výsadami podľa lübeckého práva za vlády pomoranského kniežaťa Świętopełka II. V roku 1308-1309 bol Hel obsadený rádom nemeckých rytierov. Nemeckí rytieri pravdepodobne zničili všetky dokumenty súvisiace s vlastníctvom Helu pomoranským vojvodom. V roku 1351 vzniklo Bratstvo sv. Kataríny. V 1378 veľmajster Rádu, Winrich von Kniprode, potvrdil mestu Hel mestské práva. V tom čase obyvatelia hlavne rybárčili a ostatné suroviny boli prinášané z neďalekých miest. V meste boli tiež krčmy, pretože rybári z rôznych miest navštevovali mesto. Oblasť bola výborným útočiskom pre rôzne druhy hrdlorezov. V roku 1417 bol v Novom Hele (nachádzajúci sa 1,5 kilometrov na východ od starého) postavený kostol sv. Petra, ochrancu rybárov.

## Referencie

## Zdroje
*
*

## Iné projekty

Kategória:Polostrovy Poľska
Kategória:Powiat pucki
Kategória:Piesočné duny v Poľsku
J. Cole

**Jermaine Lamarr Cole** (* 28. január 1985, Frankfurt nad Mohanom, Nemecko), známy pod umeleckým menom **J. Cole**, je americký reper, spevák, skladateľ a hudobný producent. Je zakladateľom hudobného vydavateľstva Dreamville Records.

## Diskografia
**Štúdiové albumy**

* *Cole World: The Sideline Story* (2011)
* *Born Sinner* (2013)
* *2014 Forest Hills Drive* (2014)
* *4 Your Eyez Only* (2016)
* *KOD* (2018)
* *The Off-Season* (2021)
* *Might delete later (2024)*

## Turné
**Ako vedúci umelec**

* Cole World... World Tour (2011)
* What Dreams May Come Tour (2013 – 14)
* Dollar & A Dream Tour (2013)
* Dollar & A Dream Tour 2014: *The Warm Up* (2014)
* Forest Hills Drive Tour (2015)
* Dollar & A Dream Tour III: *Friday Night Lights* (2015)
* 4 Your Eyez Only World Tour (2017)
* KOD Tour (2018)
* The Off-Season Tour (2021)

**Ako spolu-umelec**

* The Campus Consciousness Tour (s Big K.R.I.T.) (2012)
* Revenge of the Dreamers NYC Crawl (s Dreamville) (2015)

**Ako predskokan**

* Jay-Z Fall Tour (Jay Z) (2009)
* Attention Deficit Tour (Wale) (2009)
* Loud Tour (Rihanna) (2011)
* Club Paradise Tour (Drake) (2012)
* Rapture Tour (Eminem) (2014)

## Referencie

*

Kategória:Reperi USA
Kategória:Reperi afroamerického pôvodu
Kategória:Hudobní producenti USA
Kategória:Hiphopoví hudobní producenti
Kategória:Hiphopoví speváci USA
Kategória:Osobnosti USA nemeckého pôvodu
Kategória:Interpreti Columbia Records
Kategória:Osobnosti z Frankfurtu nad Mohanom
Voľby do Európskeho parlamentu v roku 2019

**Voľby do [[Európsky parlament|Európskeho parlamentu]]** sa konali od 23. do 26. mája 2019. Boli 9. v poradí od roku 1979. Volilo sa 751 poslancov Európskeho parlamentu zastupujúcich 512 miliónov ľudí z 28 členských štátov Európskej únie. Stredo-ľavicové a stredo-pravicové strany utrpeli straty v mandátoch, pretože environmentálne, proeurópske liberálne a krajne pravicové strany boli viac volené.

## Voľby v členských štátoch
### Slovensko

Na Slovensku prebiehali voľby 25. mája 2019. Volebné miestnosti boli otvorené od 7:00 do 22:00. Slovensko si v roku 2019 vyberalo 14 europoslancov.

2019
Kategória:Voľby 2019
Kategória:2019 v Európe
Letisko Londýn-Southend

**Letisko Londýn-Southend** (; IATA: **SEN**, ICAO: **EGMC**) je medzinárodné letisko v okrese Rochford v Essexe, Anglicko, približne 58 km od centra Londýna.

Od šesťdesiatych rokov až do konca sedemdesiatych rokov minulého storočia bol Southend londýnske tretie najrušnejšie letisko, no následne ho predbiehalo letisko v samotnom Londýne. Po jeho odkúpení spoločnosťou *Stobart Group* v roku 2008, program následného rozvoja letiska priniesol nový terminál a riadiacu vežu, rozšírenú dráhu, a pripojenie do centra Londýna prostredníctvom pravidelnej železničnej dopravy medzi *Liverpool Street Station* a letiskovou stanicou *Southend* na linke *Shenfield – Southend*, pokračujúcej smerom k *Southend Victoria*.

EasyJet začalo prevádzkovať služby otvorením základne v Southende v apríli 2012 a írsky dopravca Aer Lingus Regional začal pravidelné lety do Dublinu v máji, čo viedlo k rýchlemu nárastu počtu cestujúcich v priebehu roka 2012, s 721 661 pasažiermi využívajúcimi letisko v tomto roku, 969 912 v roku 2013 a 1 102 358 v roku 2014. V nasledujúcom roku došlo k poklesu na 900 648 a opäť na 874 549 v roku 2016, pričom v roku 2017 došlo k nárastu počtu cestujúcich o viac ako 25% na 1 095 914. Prevádzkovateľ letiska dúfa, že do roku 2020 zvýši počet cestujúcich na 2 milióny ročne. Letisko Southend zaznamenalo v roku 2018 nárast o takmer 400 000 cestujúcich v porovnaní s predchádzajúcim rokom, pričom letisko využilo až 1,4 milióna cestujúcich, čo je najvyšší ročný súčet.

## Referencie

## Iné projekty

## Zdroj

Kategória:Doprava v Londýne
Kategória:Letiská v Spojenom kráľovstve
Kategória:Essex
Prisťahovalectvo do Ruska

**Prisťahovalectvo (imigrácia) do Ruskej federácie** je proces vstupu cudzincov pre trvalý pobyt na území Ruskej federácie . Podľa súčasného práva môžu prisťahovalci získať aj ruské občianstvo, a to po piatich rokoch pobytu a po preskúmaní znalosti ruského jazyka. Prisťahovalectvo do Ruska reguluje Hlavné riaditeľstvo pre migračné záležitosti. Prisťahovalectvo zohráva dôležitú úlohu v moderných ruských demografických procesoch, pretože je od roku 2011 príčinou nárastu počtu obyvateľstva.

Rusko používa jednu z najliberálnejších prisťahovaleckých politík na svete; občan, ktorý pracuje v Rusku päť rokov a plynule ovláda  ruský jazyk, sa môže stať občanom za toho predpokladu, že nespáchal trestný čin a takmer každý, koho zamestnáva ruská firma, môže zostať v krajine a pracovať tam na dobu neurčitú. Odráža to zmenu politiky vlády Vladimíra Putina ako reakciu na klesajúcu pôrodnosť a na reštriktívnu politiku prijatú po páde Sovietskeho zväzu. Veľké neslovanské prisťahovalecké populácie, ktoré prichádzajú v reakcii na Putinovu liberálnu politiku, sa niekedy stretávajú s xenofóbiou; proti tomu  ruský štát rozpustil rôzne združenia proti prisťahovalcom, a to podľa ruských zákonov o nenávistných prejavoch, ako je napríklad *Hnutie proti nelegálnemu prisťahovalectvu*.

## Počet prisťahovalcov do Ruska podľa štátu narodenia

Občianstvo prisťahovalcov: 

## Referencie

## Zdroj
*

Kategória:Etniká, národy a národnosti v Rusku
Kategória:Demografia Ruska
Duna

**Duna** alebo **presyp** (zastarano: **priesyp**) môže byť: 
* pahorok či val (chrbát) nespevneného zrnitého trvanlivého materiálu prenáša(teľ)ný prenosom jednotlivých zŕn pohybujúcou sa (plynovou alebo kvapalnou) tekutinou , najmä vetrom naviaty morfologicky výrazný pahorok či val prachu alebo piesku, v užšom z mysle len piesku (t.j. len piesočná duna), pozri napr. piesočná duna
* v hydrológii: druh dnového útvaru z piesku , pozri duna (dnový útvar)

**Duna** môže byť aj:
* maďarský názov Dunaja, pozri Dunaj
* etnikum z Papuy-Novej Guinei, pozri Duna (etnikum)
* film a TV:
**film USA z roku 1984, pozri Duna (film z roku 1984)
**film USA z roku 2021, pozri Duna (film z roku 2021)
**film USA z roku 2024, pozri 
**francúzsky film z roku 2000, pozri Duna (film z roku 2000)
**seriál USA/Kanady z roku 2000, pozri Duna (seriál)
* román F. Herberta, resp. príslušná séria románov, pozri Duna (román)
* iný názov planéty Arrakis z románov F. Herberta, pozri Arrakis (Duna)
* automobil:
**Fiat Duna
**brazílska značka automobilu z Pereiras (1979 – 1980), pozri Duna (značka automobilu z Pereiras)
**brazílska značka automobilu zo São José (1987 – 1999), pozri Duna (značka automobilu zo São José
* priezvisko, napr.: 
**Steffi Duna (vlastným menom *Erzsébet Berindeyová*; 1910 – 1992), maďarsko-americká tanečnica, speváčka a herečka

## Zdroje
Priesyp

**Priesyp** môže byť:
* spodný obal na perine či vankúši, synonymum: sovok, pozri priesyp (perina)
* zastarano: presyp

## Zdroje
*priesyp. In: Krátky slovník slovenského jazyka
*priesyp; presyp. In: Slovník slovenského jazyka (Peciar)
Chočské podhorie

**Chočské podhorie** je geomorfologickou časťou Liptovskej kotliny. Zaberá pás územia na severozápad od Liptovskej Mary, severovýchodne od Ružomberka.

## Polohopis
Územie sa nachádza v západnej polovici Podtatranskej kotliny, na severozápadnom okraji podcelku Liptovská kotlina. Zjednodušene možno územie Chočského podhoria vymedziť údoliami Likavky na západe, Váhu na juhu a Kvačianky a Suchého potoka na východe. Na východe a juhu nadväzuje Liptovská kotlina časťami Matiašovské háje, Smrečianska pahorkatina a Liptovské nivy. V blízkosti Ružomberka susedí Šípska Fatra, podcelok Veľkej Fatry a severný okraj vymedzuje úpätie Chočských vrchov a ich častí Choč, Sielnické vrchy a Prosečné. Na severovýchode sa Chočského podhoria krátkym úsekom dotýka Sivý vrch, geomorfologická časť Tatier. 

Zo severne situovaných Západných Tatier a Chočských vrchov tečú do Liptovskej kotliny viaceré vodné toky, z nich najvýznamnejšie sú Likavka, Teplianka, Sestrč a Kvačianka. Všetky ústia do rieky Váh, ktorej povodiu toto územie patrí. Východným okrajom vedie cesta II/584 (Liptovský Mikuláš – Zuberec), juhozápadnou časťou sa buduje diaľnica D1.

## Ochrana územia
Severozápadná časť Liptovskej kotliny leží mimo ochranného pásma, či priamo územia Tatranského národného parku, ktorého okraj vedie hranicou časti Sivý vrch. Osobitne chránenými lokalitami sú chránený areál Sielnický borovicový háj, prírodná pamiatka Bešeňovské travertíny, Lúčanské travertíny a Skalná päsť, národná prírodná pamiatka Lúčanský vodopád a Liskovská jaskyňa, prírodná rezervácia Mohylky a Turícke dubiny. Severného okraja sa dotýka národná prírodná rezervácia Suchá dolina, Kvačianska dolina a Prosiecka dolina.

## Turizmus
Atraktivitu tejto časti Liptovskej kotliny dáva široká paleta prírodných i historických zaujímavostí, ako aj blízkosť pútavých turistických cieľov. Medzi najnavštevovanejšie lokality v Chočskom podhorí patrí Liptovský a Likavský hrad, Archeoskanzen Havránok či Liskovská jaskyňa. Z prírodných lákadiel dominuje okolie kúpeľov Lúčky a susedné tiesňavy Suchej, Kvačianskej a Prosieckej doliny. 

### Turistické trasy
* po  červenej trase:
** z Kvačian cez Kvačiansku dolinu do obce Huty
** z obce Vlachy cez Havránok na Liptovský hrad
** z Lúčok na Veľký Choč
** z Ružomberka cez Likavku na Likavský hrad
* po  modrej trase:
** z Likavky na rázc. *Stredná Poľana*
** z Prosieka cez Prosiecku dolinu do obce Veľké Borové
* po  zelenej trase z Liptovskej Anny na *Pravnáč* ()
* po  žltej trase:
** z Liskovej na rázcestie *Pod Smrekovom*
** z Kalamien na Liptovský hrad
** z ústia Kvačianskej do ústia Prosieckej doliny 

## Referencie

## Pozri aj
* Liptovská kotlina
* Podtatranská kotlina
* Geomorfologické členenie Slovenska

Kategória:Liptovská kotlina
Kategória:Podtatranská kotlina
Kategória:Podhoria na Slovensku
Kategória:Geomorfologické časti na Slovensku
HK Sokol RMK Bánovce nad Bebravou

**HK Sokol RMK Bánovce nad Bebravou** (celý názov: *Hádzanársky klub Sokol RMK Bánovce nad Bebravou*) je slovenský ženský hádzanársky klub z mesta Bánovce nad Bebravou. Vznikol v roku 1960 ako oddiel hádzanej v športovom klube TJ Iskra Zornica Bánovce nad Bebravou. Klub má okrem seniorského tímu aj dorastenecké, žiacke a prípravkárské oddiely. Družstvo žien je účastníkom najvyššej domácej súťaže, do ktorej vstúpil v roku 2017 ako víťaz 1.ligy. Jeho najväčší úspech je niekoľkonásobná kvalifikácia do najvyššej súťaže. 

V roku 2008 vznikol v meste nový hádzanársky klubBHK Gabor Bánovce nad Bebravou, do ktorého prešla väčšina hráčok vtedajšieho seniorského družstva i mládežnícke tímy. Klub však v roku 2011 ukončil činnosť a klub Sokola Gabor začal opäť hrať v súťaži žien až v sezóne 2012/13.

## Predchádzajúce názvy klubu
* TJ Iskra Zornica Bánovce nad Bebravou
* TJ Slávia Zornica Bánovce nad Bebravou
* Jednota Sokol Zornica Bánovce nad Bebravou
* Jednota Sokol Gabor Bánovce nad Bebravou
* BAHAK Gabor Bánovce nad Bebravou
* HK Gabor Bánovce nad Bebravou
* Jednota Sokol Gabor Bánovce nad Bebravou

## Úspechy
* postup do Extraligy: 2000
* postup do WHIL/MOL Ligy: 2003, 2009, 2016

## Sezóny
Družstvo žien dosiahlo v 80. rokoch v *Slovenskej národnej lige* (najvyššia hádzanárska súťaž na Slovensku a druhá najvyššia v Česko-Slovensku) 5-krát umiestnenie do 3. miesta:
* 2. miesto: 1983/84, 1986/87
* 3. miesto: 1982/83, 1984/85, 1988/89

## Referencie

## Pozri aj
* BHK Gabor Bánovce nad Bebravou

## Zdroj
* Oficiálna stránka klubu 

Kategória:Slovenské hádzanárske kluby
Kategória:Šport v Bánovciach nad Bebravou
Kategória:Organizácie založené v 1960
Lekanis

[náhľad|Atický [Červenofigúrová keramika|červenofigúrový lekanis so scénou prípravy na svadbu, cca 370 – 360 pred Kr., Archeologické múzeum Kerameikos (Atény)]]
**Lekanis** () je typ starogréckej nádoby.
 
Lekanis, plytká misa na nižšom podstavci s dvomi vodorovnými uchami (aj v tvare pásky) a pokrievkou s vyšším okrúhlym držadlom v tvare malej misky, je na vázach zobrazovaný v súvislosti (napr. príprav na svadbu, jedna váza zobrazovala v ňom šperky, ktoré otec dal neveste) so ženami ako nádoba na predmety používané pri obliekaní (spony, ihlice, doplnky a iné), na kozmetiku, toaletné predmety alebo na iné drobné predmety (niť, ihla atď) 
 
Tvarovo sa podobá plytkému kylixu, ale líši sa v tom, že jeho horná časť má pomerne zvislé steny s konkávnym okrajom, tvarovaným tak, aby naň pokrievka dobre priliehala. Lekanis bol ideálny aj na podávanie jedál, jeho pokrievka sa po otočení dala použiť ako podnos na nôžke. Niektoré lekanidy však pokrievky nemajú. Lekanidy bez pokrievky sa v Aténach objavili na konci 7. stor. pred Kr. a boli zdobené najmä čiernofigúrovou technikou (geometrické výplňové doplnky už boli menej bežné). Lekanis sa zdá byť starovekým názvom tohto tvaru nádoby. Jeho názov sa niekedy zamieňa s názvom lekané, podobnej nádoby, ktorá sa ale väčšinou používala ako umývadlo pri stolovaní (nemala aj pokrievku).

## Tvary

Lekanís - MASP 330-320 BC.JPG|Apulský červenofigúrový lekanis, cca 330 – 320 pred Kr. 
Sizilianische Lekanis der Centuripe-Gattung, Hetjens-Museum Düsseldorf (DerHexer).JPG|Sicílsky Lekanis typu *Centuripe* z 3. stor. pred Kr. 
Lekanis, Campanian Greek, 399-200 BC, black-glazed terracotta - Portland Art Museum - Portland, Oregon - DSC08966.jpg|Lekanis z Kampánie, cca 399 – 200 pred Kr.  
Lekanis with rabbits as aphrodisiac animals, Corinth, c. 380 BC, L 865 - Martin von Wagner Museum - Würzburg, Germany - DSC05793.jpg|Korintský Lekanis, cca 380 pred Kr.


## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
HK Prešov

**HK Prešov** (predtým **TJ ZVL Prešov**) bol slovenský hádzanársky klub žien, ktorý sídlil v Prešove. Vznikol pod názvom *TJ ZVL Prešov* v roku 1973. Je to 4-násobný majster Česko-Slovenska z rokov 1984, 1986, 1987 a 1989. Niekoľkokrát účinkoval v európskych súťažiach, v ktorých sa najvýraznejšie zapísal postupom do semifinále Európskeho pohára majstrov. Klub zanikol v roku 2005.

## História
Hoci organizovaná ženská hádzaná pôsobila v Prešove už skôr, zásluhou klubu TJ Lokomotíva Agrostav Prešov (vznikol v roku 1957), úspešné roky začali až po fúzii prešovských klubov Lokomotíva a ZKL v roku 1977, keď Lokomotíva Prešov sezónu predtým postúpila do najvyššej súťaže zo Slovenskej národnej ligy (druhá najvyššia hádzanárska súťaž). Následné obsadenie 6. miesta a etablovanie sa v najvyššej česko-slovenskej súťaži podnietilo klubových funkcionárov vybudovať v Prešove hádzanársku halu na ulici Nábrežná. Od roku 1986 viedol družstvo známy hádzanársky tréner Martin Gregor, s ktorým získal ZKL Prešov dva tituly ČSSR a v roku 1987 sa s ním kvalifikoval do semifinále Európskeho pohára majstrov.

Po rozdelení Česko-Slovenska pôsobil klub niekoľko rokov v slovenskej extralige, po neúspešnej baráži a zostupe do 1. ligy v roku 1998 (už pod názvom HK Prešov) zotrval v druhej najvyššej súťaži až do svojho zániku v roku 2005. 

## Predchádzajúce názvy
* TJ ZVL Prešov
* TJ Lokomotíva ZVL Prešov (zlúčenie s klubom TJ Lokomotíva Agrostav Prešov v roku 1977)
* TJ ZVL Prešov
* ŠK ZVL Prešov
* HK Prešov
* HK ZVL Prešov 

## Úspechy
Najvyššia česko-slovenská súťaž:
* 4 x 17px|zlato1983/84, 1985/86, 1986/87, 1988/89
* 3 x 17px|bronz1978/79, 1982/83, 1987/88

Najvyššia slovenská súťaž:
* najlepšie umiestnenie: 5. miesto (1993/94)

Slovenský pohár:
* 1 x finalista1994/95

## Sezóny

;Česko-slovenská liga

;Slovenské súťaže

## Európske súťaže
;Európsky pohár majstrov

;Pohár EHF

## Referencie

## Pozri aj
* ŠŠK Prešov 

## Zdroje
* Kuchár, Jozef: ''Prešovská ženská hádzaná má šesťdesiat'', Slovenský rozhľad, 2016
* Mezencev, Vladimír: ''Prešovčanky si pripomenuli svoj triumf z roku 1984'', Korzár Prešov, 21. máj 2004 
* Leško, Ján: ''Ženská hádzaná v Prešove oslavuje v tomto roku päťdesiatku aj tridsiatku'' , Korzár, 15. máj 2003

Kategória:Slovenské hádzanárske kluby
Kategória:Šport v Prešove
Kategória:Organizácie založené v 1973
EMP

**EMP** resp. **Emp** môže byť:
* skratka:
**elektromagnetický pohon
**elektromagnetický impulz
**Ericsson Mobile Platforms
* postava z komiksov DC, pozri Lord Emp
* nemecká samopalná zbraň, pozri Erma EMP

## Pozri aj
* EMP Label Group (americká nahrávacia spoločnosť)
* EMP Merchandising (nemecký hudobný zásielkový obchod)
Slnečnice

**Slnečnice** sú:
* množné číslo slova slnečnica
* obraz, pozri Slnečnice (obraz)
* developerský projekt v bratislavskej časti Južné mesto

## Pozri aj
* Slnečnice Market
Nedeľná škola

**Nedeľná škola** bol druh výchovno-vzdelávacieho zariadenia, ktorý fungoval v Uhorsku v 19. storočí. Jeho cieľom zvyšovať gramotnosť a vzdelanostnú úroveň ľudu, najmä chudobnejších sociálnych vrstiev. Existovali dva typynižší sa zameriaval na odstraňovanie negramotnosti, vyšší poskytoval už základné poznatky z prírodovedy, zdravotníctva, techniky, poľnohospodárstva, dejín a vyšších počtov. Nedeľné školy zakladali a viedli farári, učitelia či študenti a navštevovali ich predovšetkým dospelí, hlavne remeselníci, obchodníci a roľníci.

Prvú nedeľnú školu na území Slovenska založil rímskokatolícky farár Michal Rešetka v Hornej Súči v roku 1834. Veľkú pozornosť nedeľným školám venovali štúrovci (najmä Ľudovít Štúr a Jozef Miloslav Hurban), ktorí ich funkciu spájali so šírením slovenského národného hnutia (pozri formovanie moderného slovenského národa) a abstinentizmu (pozri spolok miernosti). Hlavne ich pričinením už v roku 1842 v slovenskom etnickom prostredí pôsobila široká sieť nedeľných škôl (Hlboké, Veľká Divina, Zemianske Podhradie, Pešť a i.). Počas revolúcie v rokoch 18481849 väčšina z nich zanikla a po revolúcii sa obnovila len malá časť. V tomto období sa vo sfére nedeľných škôl najviac angažovali Ivan Branislav Zoch, Samuel Ormis a Daniel Gabriel Lichard, ktorý sa snažil o rozvoj hospodárskych nedeľných škôl. Postupný zánik nedeľných škôl súvisel s tým, že štát na seba prevzal väčšie právomoci v oblasti vzdelávania.

## Referencie

## Pozri aj
* ľudová škola

Kategória:Školy
Kategória:Vzdelávanie v Uhorsku
EMP Merchandising

**EMP Merchandising** (iné názvy: **EMP Merchandising Handelsgesellschaft mbH**, **Large Popmerchandising** a **Sweden Rock Shop**) je hudobný zásielkový obchod založený v Nemecku. Spoločnosť distribuuje zákazníkom štvrťročný katalóg. V správe Osnabrückej obchodnej komory z roku 2003 bola spoločnosť považovaná za najväčší nemecký zásielkový obchod heavy metalovej a hard rockovej hudby. V septembri 2018 nadobudla spoločnosť Warner Music Group od spoločnosti Sycamore Partners spoločnosť EMP.

Spoločnosť bola založená v roku 1986 Frankom Janetzkym a Felixom Lethmatom v Dolnom Sasku v meste Lingen v Nemecku s pobočkami po celej Európe.

V roku 2007 bolo spoločnosťou zamestnaných 240 ľudí. Spoločnosť EMP distribuuje hudobné CD a ďalší tovar, vrátane tričiek a nášiviek rockových a heavy metalových skupín. Spoločnosť EMP distribuuje svoje tovary v Nemecku, Rakúsku, Švajčiarsku, Fínsku, Taliansku, Francúzsku, Španielsku, Poľsku, Spojenom kráľovstve, Holandsku (pod názvom Large Popmerchandising) a Švédsku (pod názvom Sweden Rock Shop).

V roku 2007 bola spoločnosť ocenená cenou Echo za *Trade Partner of the Year*.

## Referencie

## Externé odkazy
* Oficiálna stránka spoločnosti EMP
* Medzinárodná webstránka spoločnosti EMP
* EMP Austria
* EMP Switzerland
* EMP Italy
* EMP Spain
* EMP Portugal 
* EMP Finland
* EMP Norway
* EMP UK
* EMP Ireland
* EMP Czech Republic
* EMP Slovenia
* EMP Poland
* EMP Sweden
* EMP Denmark
* Large Popmerchandising NL
* Large Popmerchandising BEL
* Oficiálna stránka spoločnosti EMP 
* EMP France

Kategória:Podniky v Nemecku
Kategória:Hudobný priemysel
Kategória:Podniky založené v 1986
Samsung Galaxy S6

náhľad|Galaxy S6 a Edge

**Samsung Galaxy S6** je rad smartfónov vyrobených spoločnosťou Samsung Electronics. Na rozdiel od svojho predchodcu, Samsung Galaxy S5, nebol vydaný ako jediný model, ale boli vydané modely dva - **Galaxy S6** a **Galaxy S6 Edge**. Tieto dva modely sa od seba líšia tým, že S6 Edge má displej zaguľatený po stranách zariadenia. S6 a S6 Edge boli uvedené 1. marca 2015 na konferencii Samsung Unpacked konajúcej sa pri príležitosti MWC Barcelona. Neskôr bol spoločne s Samsung Galaxy Note 5 tiež uvedený tretí model, **Galaxy S6 Edge+**.

Celkový dizajn Galaxy S6 vychádza z dizajnu predchádzajúcich modelov. Celková konštrukcia bola však upravená tak, že sa teraz využíva kovový unibody rám a sklenený zadný kryt miesto plastového. Mimo vonkajších zmien Samsung taktiež vyzdvihol vylepšený fotoaparát, zjednodušené užívateľské rozhranie, podporu hlavných štandardov pre bezdrôtové nabíjanie a podporu mobilných platieb vďaka možnosti emulovať magnetickú pásku kreditných kariet.

Telefón dostal prevažne kladné recenzie. Kritici na ňom ocenili vylepšenú kvalitu konštrukcie, displeja, zlepšenie výkonu, fotoaparátu a pod. Naopak ale rozhodnutie Samsungu odobrať možnosť rozšírenia úložiska a výmeny batérie, bolo prijaté dosť negatívne. Cena modelu S6 Edge bola pri vydaní tiež kritizovaná, podľa kritikov model dostatočne nevyužíval svoj zaoblený displej.

## Špecifikácia
### Hardware
Rad Galaxy S6 využíva 64-bitový Exynos 7 Octa 7420, ktorý sa skladá zo štyroch jadier 2.1 GHz Cortex-A57 a štyroch jadier 1.5 GHz Cortex-A53. Samsung Galaxy S6 a S6 Edge majú 3 GB LPDDR4 RAM, zatiaľ čo S6 Edge+ má 4 GB. Tento procesor je prvý procesor od Samsungu, ktorý využíva 14 nm FinFET výrobný proces, ktorý by mal podľa spoločnosti zlepšiť energetickú účinnosť. Je dostupný vo verziách s úložiskom o veľkosti 32, 64 a 128 GB, ktoré využíva štandardy Universal Flash Storage 2.0. Galaxy S6 a S6 Edge majú 5,1 palcový Super AMOLED displej s rozlíšením 1440p, zatiaľ čo S6 Edge+ má displej s veľkosťou 5,7 palcov. Displej u S6 Edge a S6 Edge+ je mierne zahnutý pozdĺž oboch dlhších strán telefónu.

Ako svoj zadný fotoaparát využíva Galaxy S6 rovnaký senzor s optickou stabilizáciou obrazu ako Galaxy Note 4. Na rozdiel od tohto modelu však bola clona zmenená na f/1.9. Tiež pribudla možnosť sledovania objektov cez autofokus, real-time HDR a začal byť využívaný senzor srdcového tepu k vypočítavaniu vyváženia bielej. Predný fotoaparát bol upgradovaný na 5 megapixelov s podobnou clonou.

## Zdroj

Kategória:Mobilné telefóny Samsung
Kategória:Zariadenia s Androidom
Smrečianska pahorkatina

**Smrečianska pahorkatina** je geomorfologickou časťou Liptovskej kotliny. Zaberá pás územia na sever a severovýchod od Liptovskej Mary i mesta Liptovský Mikuláš.

## Polohopis
Územie sa nachádza v západnej polovici Podtatranskej kotliny, v severnej časti podcelku Liptovská kotlina. Zjednodušene možno územie Smrečianskej pahorkatiny vymedziť údolím Kvačianky a Suchého potoka na západe, údolím Váhu na juhu a údolím Belej a Račkovej na východe. Na severozápade susedí geomorfologická časť Matiašovské háje, západne leží Chočské podhorie a na juhu a východe nadväzujú Liptovské nivy, všetky patriace do Liptovskej kotliny. Severný okraj vymedzuje strmý nástup Západných Tatier a ich častí Liptovské Tatry a Sivý vrch. 

Zo severne situovaných Západných Tatier tečú do Liptovskej kotliny mnohé potoky, ktoré všetky odvádzajú vodu do rieky Váh. Najvýznamnejšie sú Kvačianka a Jalovčanka, ústiace do jazera Liptovskej Mary, východnejšie tečie Smrečianka a Trnovec. Na východnom okraji Liptovskej Mary na územie Smrečianskej pahorkatiny zasahuje okraj mesta Liptovský Mikuláš, z väčších sídiel sa v tejto časti Liptovskej kotliny nachádza Liptovský Trnovec, Liptovská Sielnica, Liptovský Peter a Bobrovec. 

Západným okrajom vedie cesta II/584 (Liptovský Mikuláš – Zuberec), juhovýchodný okraj lemuje cesta II/537 (Liptovský Hrádok – Starý Smokovec), od Podbanského nesúca názov Cesta Slobody. Najvýznamnejšou komunikáciou je medzinárodná cesta E 50, vedúca v trase diaľnice D1, prechádzajúca juhovýchodnou časťou územia pri Liptovskom Hrádku.

## Ochrana územia
Severná časť Liptovskej kotliny zasahuje do ochranného pásma Tatranského národného parku. Hranica národného parku kopíruje okraj geomorfologických častí Sivý vrch a Liptovské Tatry. Osobitne chránenými lokalitami sú Háje a prírodná rezervácia Švihrová.

## Turizmus
Severná časť Liptovskej kotliny patrí medzi atraktívne a vyhľadávané oblasti. V podhorí Tatier je vybudovaných viacero ubytovacích a rekreačných kapacít, napr. v ústí Račkovej, Jaloveckej, Trnovskej a Žiarskej doliny. Turisticky významnými lokalitami sú aj okolie Pribyliny a Liptovskej Mary s Aquaparkom Tatralandia.

### Turistické trasy
* po  červenej trase z ústia Jaloveckej doliny cez ústie Žiarskej a Račkovej doliny na Podbanské
* po  modrej trase:
** z rázcestia *Bobrovecká vápenica* do *sedla Predovratie*
** z ústia Žiarskej doliny jej územím ku Žiarskej chate
** z Jakubovian na *Holý vrch* ()
** z ústia Račkovej doliny cez Jamnícku dolinu do Jamníckeho sedla
* po  zelenej trase z Pribyliny na Baranec ()
* po  žltej trase z Jalovca cez Jaloveckú dolinu do sedla Pálenica 

## Referencie

## Pozri aj
* Liptovská kotlina
* Podtatranská kotlina
* Geomorfologické členenie Slovenska

Kategória:Liptovská kotlina
Kategória:Podtatranská kotlina
Kategória:Pahorkatiny na Slovensku
Kategória:Geomorfologické časti na Slovensku
Pionieri-hrdinovia

náhľad|Poštová známka Sovietskeho zväzu s portrétom pionierov-hrdinov: Lena Golikovová a Vaľja Kotik
[náhľad|Pamätníky venované pionierom-hrdinom [Východný front (druhá svetová vojna)|druhej svetovej vojny blízko mesta Togliatti pri bývalom pionierskom tábore „Šarlátové plachty“. Sprava doľava: pamätníky Borja Carikov, Marat Kazej, Zinajda Portnová, Lena Goliková, Vaľja Kotiková a Voloda Dubinič]]

** Pionieri-hrdinovia** boli sovietski pionieri, ktorí v čase ustanovenia sovietskej moci a počas druhej svetovej vojny vykonávali hrdinské činy. Ich obrázky sa v Sovietskom zväze používali ako vzory vysoko morálneho správania. V roku 1954 bol vydaný oficiálny zoznam pionireov-hrdinov spolu s Knihou cti Všezväzovej pionierskej organizácie Vladimira [Iľjiča] Lenina. Dopĺňali ich knihy cti lokálnych organizácií pionierov.

## Pionieri-hrdinovia pred 2. svetovou vojnou
Prvá zmienka o pionieroch-hrdinoch pochádza z roku 1920. Noviny začali publikovať poznámky o využívaní mladých „bojovníkov proti triednemu nepriateľovi“, najmä o Pavlikovi Morozovovi. Na XII. zjazde Komsomolu bola v roku 1954 založená Kniha cti Všezväzovej pionierskej organizácie Vladimira Iľjiča Lenina. Pavlik Morozov bol v tejto knihe uvedený ako prvý oficiálne za to, že statočne odhaľoval zločiny kulakov proti Sovietskej moci a tí ho preto zabili. Ako druhý v poradí bol uvedený Kolja Mjagotin, ktorého tiež zabili triedni nepriatelia. Treba poznamenať, že niektoré popisy činov pionierov, napríklad Pavlika Morozova, Grišu Akopjana a ďalších uvedené v „Knihe cti Všezväzovej pionierskej organizácie Vladimira Iľjiča Lenina“ do roku 1941 nie sú pravdivé. Podľa Jurija Družnikova [cit.?] Morozov nikdy nebol pionierom, ako ani ďalší hrdinovia 30. rokov 20. storočia zavraždení triednym nepriateľom: Koľa Mjagotin či Griša Akopjan (ktorý je úplne románovou postavou).

## Referencie


Kategória:Pionierske hnutie
Kategória:Spoločnosť v Sovietskom zväze
Samsung Galaxy S8

náhľad|Galaxy S8 a S8 Plus

**Samsung Galaxy S8**, **Samsung Galaxy S8+** a **Samsung Galaxy S8 Active** sú smartfóny so systémom Android (s telefónom S8+, ktorý je phabletovým smartfónom), ktoré vyrába spoločnosť Samsung Electronics ako ôsmu generáciu série Samsung Galaxy S. S8 a S8+ boli predstavené 29. marca 2017 a priamo nasledovali po Samsung Galaxy S7 a S7, s vydaním v Severnej Amerike 21. apríla 2017 a medzinárodným nasadením v priebehu apríla a mája. S8 Active bol oznámený 8. augusta 2017 a je exkluzívny pre niektorých mobilných operátorov v USA.

S8 a S8+ obsahujú vylepšený hardvér a hlavné zmeny dizajnu ako v rade S7, vrátane väčších obrazoviek s vyšším pomerom strán a zakrivených strán na menších aj väčších modeloch, rozpoznávania dúhovky a tváre, novej sady funkcií virtuálneho asistenta známej ako Bixby (spolu s novým vyhradeným fyzickým tlačidlom na spustenie asistenta), prechodom z nabíjania MicroUSB na nabíjanie USB-C a doplnkom dokovacej stanice Samsung DeX, ktorý umožňuje používanie telefónov s rozhraním pracovnej plochy s podporou klávesnice a myši. S8 Active obsahuje tvrdšie materiály určené na ochranu pred nárazmi, rozbitím, vodou a prachom, s kovovým rámom a pevnou textúrou pre lepšie uchopenie, vďaka ktorému má model S8 Active robustný dizajn. Obrazovka Active má rovnakú veľkosť ako štandardný model S8, ale stráca zakrivené hrany v prospech kovového rámu.

S8 a S8+ získali prevažne pozitívne hodnotenia. Ich dizajn a form factor dostali chválu, tiež sa páčil aktualizovaný softvér a optimalizácia kamery. Dostali kritiku za duplicitné softvérové ​​aplikácie, nevýrazné funkcie Bixby pri spustení, za umiestnenie snímača odtlačkov prstov na zadnej strane fotoaparátu. Po vydaní telefónov sa ukázalo, že skenery tváre a dúhovky zariadenia môžu byť zmätené vhodnými fotografiami používateľa.

S8 a S8+ boli vo vysokej miere kupované. Počas predpredaju bolo v Južnej Kórei rezervovaných rekordných milión kusov a celkové predajné čísla boli o 30% vyššie ako Galaxy S7. Následné správy v máji však oznámili predaj viac ako päť miliónov kusov, čo je výrazne nižšie číslo v porovnaní s predchádzajúcimi modelmi série Galaxy S.

Dňa 11. marca 2018, Samsung spustil nástupcu S8, Samsung Galaxy S9.

## Externé odkazy
* oficiálna webová stránka Samsung Galaxy S 

## Zdroj

Kategória:Mobilné telefóny Samsung
Kategória:Zariadenia s Androidom
Pepucha

**Pepucha** (ženský variant: **Pepuchová**) je slovenské a české priezvisko so zaznamenaným výskytom na Slovensku a v Česku.

Na Slovensku sa v roku 1995 vyskytovalo 71-krát. Najčastejšie sa vyskytovalo v lokalitách ako Vavrečka, okres Dolný Kubín (od roku 1996 Námestovo) (17); Beňadovo, okres Dolný Kubín (od roku 1996 Námestovo) (12); Námestovo, okres Dolný Kubín (od roku 1996 Námestovo) (9); Bešeňová, okres Liptovský Mikuláš (od roku 1996 Ružomberok) (7); Mútne, okres Dolný Kubín (od roku 1996 Námestovo) (6); Oravská Jasenica, okres Dolný Kubín (od roku 1996 Námestovo) (5); Partizánska Ľupča, okres Liptovský Mikuláš (5);
Vrútky, okres Martin (6) a Záturčie (obec Martin), okres Martin (4).

V Česku sa v roku 2016 vyskytovalo 5-krát. Najčastejšie sa vyskytovalo v lokalite Karviná (5).

## Známi nositelia
* Rudolf Pepucha (* 1975), slovenský hudobný skladateľ a režisér

## Referencie

Kategória:Priezviská na Slovensku